Vuk sa Prokletija
Vuk sa Prokletija () je jugoslovenski igrani film snimljen na albanskom jeziku 1968. godine u režiji Miomira Stamenkovića. Naslovni lik, koga tumači Ljuba Tadić, je Uka, stari Albanac koji živi na Prokletijama, planinama na kosovsko-albanskoj granici i koji se tokom Drugog svetskog rata suočava sa time da mu je sin-jedinac Džahid (koga glumi Josif Tatić) postao saradnik italijanskih fašističkih okupatora i učestvuje u njihovim zločinima nad narodom. Radnja prikazuje kako se Uka, vođen drevnim običajima i sopstvenim poimanjem časti, odlučuje suprostaviti sinu. Vuk sa Prokletija, nastao u produkciji studija Kosovafilm sa sedištem u Prištini, se ponekad navodi kao prvo celovečernje ostvarenje kosovske kinematografije.

Kratak sadržaj 

Rat se uvukao i u bespuće Prokletija, čije vrhove pokrivaju večite magle. U divljini, ljudi su vekovima stvarali svoje nepisane zakone. Reč bratstvo, poštenje donoslili su smrt onome koji ih prekrši. Rat nije poznavao njihove običaje...

Vuk sa Prokletija posekao je dva jablana. Ostao je još najmlađi Džahid. Sa školovanja u Italiji vratio se uglednom i bogatom Faud-begu kod koga je proveo detinjstvo. Faud-beg je prešao na stranu italijanskih okupatora i uspeo da mladog Džahida uvuče u svoje mreže i postavi ga za šefa policije. Vuk sa svojim ljudima silazi sa planine i dolazi pred kuću Faud-bega. Njegov susret sa sinom pretvara se u otvoren sukob i Vuku je jasno da je zakasnio...

Uveren da se bori za pravednu osvetu svoje braće, krv za krv, Džahid sprovodi odmazdu i pod njegovim vođstvom besni bratoubilački rat, prve žrtve su njegovi školski drugovi, njegova prva ljubav...

Streljanja, ubistva, paljevine sela. Džahid je prekršio zakone zavičaja, koje su pisali vekovima...

Uloge

Nagrade 
 Pula: 
 Zlatna arena za ulogu – Ljuba Tadić, 
 specijalna diploma za režiju i 
 Prva nagrada publike „Jelen“
 Niš: 
 Specijalna nagrada za ulogu – Darko Damevski
 Priština: 
 Nagrada za ulogu – Ljuba Tadić

Reference

Spoljašnje veze 
 

Jugoslavenski filmovi
Dramski filmovi
Partizanski filmovi
Authority control 2